Kui David (Mark Ruffalo) üüris San Franciscos lummava vaatega korteri, polnud tal aimugi, et korteriga tuleb ka kaasa selle senine omanik Elizabeth (Reese Witherspoon), tüütult korraldusi jagav noor naine, kelle põhiline mure on David võimalikult ruttu enda  katuse alt välja saada. Ainsana korteri nõudlikku perenaist nägev mees on kindel, et jonnakas blondiin on surnud ning vajab lihtsalt abi, et jõuda "teispoolsusesse". Tegelikult kohalikus haiglas koomas viibiv Elizabeth aga on kindel, et asi on surmast kaugel ning et palju hullem probleem on see tüütus, kes tahab tema korterist vägisi meheliku seapesa kujundada.    "Oleks see ometi nii" on südamlik romantiline komöödia, mille aluseks Marc Levy menuromaan If Only It Were True. Osades Reese Witherspoon  ("Arukas blondiin?!"), Mark Ruffalo ("Üleöö 30"), Jon Heder ("Napoleon Dynamite"), Ben Shenkman ("Peab armastama koeri") jt. Lavastas Mark Waters ("Raju reede", "Õelad tüdrukud").